S-15/2023

Mál þetta, sem þingfest var 16. febrúar sl. og dómtekið fimmtudaginn 21. apríl sl., er höfðað með ákæru lögreglustjórans á Suðurlandi þann 6. janúar sl., á hendur X fyrir líkamsárás, hótanir og barnaverndarlagabrot með því að hafa, [...] 2021, utandyra við Aá Selfossi, í reiðikasti og refsingarskyni gripið um hægri úlnlið Z, sem þá var 11 ára gamall, þvingað hann þannig [...] og samtímis hótað því á ensku að brjóta á honum handlegginn ef hann kæmi ekki með sér, nánar tiltekið með orðunum: „ you better come with me or I break your arm“, en háttsemi ákærða fól í sér andlegt og líkamlegt ofbeldi og refsingar, hótanir, ógnanir, yfirgang, ruddaskap og vanvirðandi háttsemi.

Telst brot ákærða varða við 217. gr. og 233. gr. almennra hegningarlaga nr. 19/1940 og 1. og 3. mgr. 99. gr. barnaverndarlaga nr. 80/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Í málinu gerir Y, f. h. ólögráða sonar síns og brotaþola, Z, kröfu um að ákærði verður dæmdur til að greiða brotaþola kr. 800.000 ásamt vöxtum samkvæmt 1. mgr. 8. gr. laga um vexti og verðtryggingu nr. 38/2001 frá 30. janúar 2021 til þess dags er mánuður er liðinn frá birtingu bótakröfu en með dráttarvöxtum frá þeim degi til greiðsludags, auk lögmannskostnaðar við að koma bótakröfu á framfæri, verði dómurinn ekki við kröfu brotaþola um skipun réttargæslumanns.

Við fyrirtöku málsins þann 21. apríl sl., kom ákærði fyrir dóminn ásamt skipuðum verjanda sínum. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Þá samþykkti ákærði bótaskyldu en mótmælti framkominni bótakröfu sem of hárri. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafðiverið gefinn kostur á að tjá sig um lagaatriði og ákvörðun viðurlaga. Kom þar fram af hálfu skipaðs réttargæslumanns að upphafsdagur vaxta væri rangur í kröfugerð bótakrefjanda, og sé krafist vaxta frá 14. febrúar 2021.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 45 daga. Að virtum atvikum máls, að teknu tilliti til skýlausrar játningar ákærða og þess að hann hefur ekki áður sætt refsingu, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu, 164.730 kr., auk þóknunar skipaðs verjanda hans, S-kk-ef A-kk-ef S-kk-ef lögmanns, sem er hæfilega ákveðin 361.548 kr., að teknu tilliti til virðisaukaskatts, sem og þóknun skipaðs réttargæslumanns brotaþola, R-kk-ef Þ-kk-ef G-kk-ef lögmanns, sem er hæfilega ákveðin 971.757 kr., að teknu tilliti til virðisaukaskatts.

Með háttsemi sinni gagnvart brotaþola umrætt sinn hefur ákærði bakað sér bótaskyldu skv. almennum skaðabótareglum og 26. gr. skaðabótalaga nr. 50/1993. Í bótakröfu er krafist miskabóta skv. 26. gr. skaðabótalaga nr. 50/1993 að fjárhæð kr. 8 00.000, auk vaxta og dráttarvaxta. Er hæfilegt að ákærði greiði brotaþola kr. 5 00.000 í miskabætur, með vöxtum og dráttarvöxtum eins og nánar greinir í dómsorði, en bótakrafan var kynnt ákærða 13. febrúar 2023, við birtingu fyrirkalls og ákæru.

S-kk-nf G. G-kk-nf dómstjóri kveður upp dóm þennan.

DÓMSORÐ:

Ákærði, X, sæti fangelsi í 45 daga.

Fresta skal fullnustu refsingarinnar og skal hún falla niður að liðnum tveimurárum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði sakarkostnað samtals 1.498.035 krónur, þar af þóknun skipaðs verjanda, S-kk-ef A-kk-ef S-kk-ef lögmanns, 361.548 krónur, að teknu tilliti til virðisaukaskatts og þóknun skipaðs réttargæslu manns, R-kk-ef Þ-kk-ef G-kk-ef lögmanns, 971.757 krónur, að teknu tilliti til virðisaukaskatts.

Ákærði greiði Y, f. h. ólögráða sonar síns, Z, 5 00.000 kr., í miskabætur ásamt vöxtum samkvæmt 1. mgr. 8. gr. laga um vexti og verðtryggingu nr. 38/2001 frá 14. febrúar 2021 til 13. mars 2023, en með dráttarvöxtum skv. 1. mgr. 6. gr., sbr. 9. gr. laga nr. 38/2001 um vexti og verðtryggingu, frá þeim degi til greiðsludags.

S-kk-nf G. G-kk-nf